CELEX: 32021R1151
Language: lv
Date: 2021-07-07 00:00:00
Title: Eiropas Parlamenta un Padomes Regula (ES) 2021/1151 (2021. gada 7. jūlijs), ar ko attiecībā uz nosacījumu noteikšanu piekļuvei citām ES informācijas sistēmām Eiropas ceļošanas informācijas un atļauju sistēmas vajadzībām groza Regulas (ES) 2019/816 un (ES) 2019/818

14.7.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 249/7
               
            
         EIROPAS PARLAMENTA UN PADOMES REGULA (ES) 2021/1151
         (2021. gada 7. jūlijs),
         ar ko attiecībā uz nosacījumu noteikšanu piekļuvei citām ES informācijas sistēmām Eiropas ceļošanas informācijas un atļauju sistēmas vajadzībām groza Regulas (ES) 2019/816 un (ES) 2019/818
         EIROPAS PARLAMENTS UN EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 82. panta 1. punkta d) apakšpunktu,
         ņemot vērā Eiropas Komisijas priekšlikumu,
         pēc leģislatīvā akta projekta nosūtīšanas valstu parlamentiem,
         saskaņā ar parasto likumdošanas procedūru (1),
         tā kā:
         
                     (1)
                  
                  
                     Ar Eiropas Parlamenta un Padomes Regulu (ES) 2018/1240 (2) tika izveidota Eiropas ceļošanas informācijas un atļauju sistēma (“ETIAS”) trešo valstu valstspiederīgajiem, kuri ir atbrīvoti no prasības, ka, šķērsojot Savienības ārējās robežas, viņiem ir jābūt vīzai. Ar minēto regulu tika paredzēti ceļošanas atļaujas izdošanas vai atteikšanas nosacījumi un procedūras saskaņā ar ETIAS.
                  
               
                     (2)
                  
                  
                     
                        ETIAS ļauj novērtēt, vai minēto trešo valstu valstspiederīgo klātbūtne dalībvalstu teritorijā varētu radīt drošības, nelikumīgas imigrācijas vai augstu epidēmijas risku.
                  
               
                     (3)
                  
                  
                     Lai ETIAS centrālā sistēma varētu apstrādāt pieteikuma datnes, kā minēts Regulā (ES) 2018/1240, ir jāizveido sadarbspēja starp ETIAS informācijas sistēmu, no vienas puses, un ieceļošanas/izceļošanas sistēmu (“IIS”), Vīzu informācijas sistēmu (“VIS”), Šengenas informācijas sistēmu (“SIS”), Eurodac un Eiropas Sodāmības reģistru informācijas sistēmu – trešo valstu valstspiederīgie (“ECRIS-TCN”) (“citām ES informācijas sistēmām”), un Eiropola datiem, kā definēts minētajā regulā (“Eiropola dati”), no otras puses.
                  
               
                     (4)
                  
                  
                     Šajā regulā, kopā ar Eiropas Parlamenta un Padomes Regulām (ES) 2021/1150 (3) un (ES) 2021/1152 (4), ir paredzēti noteikumi sadarbspējas īstenošanai starp ETIAS informācijas sistēmu, no vienas puses, un citām ES informācijas sistēmām un Eiropola datiem, no otras puses, un nosacījumi, saskaņā ar kuriem ETIAS aplūko datus, kas tiek glabāti citās ES informācijas sistēmās, un Eiropola datus, lai automātiski konstatētu informācijas atbilsmes. Tāpēc ir jāgroza Eiropas Parlamenta un Padomes Regulas (ES) 2019/816 (5) un (ES) 2019/818 (6), lai savienotu ETIAS centrālo sistēmu ar citām ES informācijas sistēmām un Eiropola datiem un lai precizētu, kādi dati tiks nosūtīti starp minētajām ES informācijas sistēmām un Eiropola datiem.
                  
               
                     (5)
                  
                  
                     Attiecībā uz sadarbspējas ar Eurodac īstenošanu saskaņā ar Regulu (ES) 2018/1240 vajadzīgie izrietošie grozījumi tiks pieņemti pēc Eiropas Parlamenta un Padomes Regulas (ES) Nr. 603/2013 (7) pārstrādātās redakcijas pieņemšanas.
                  
               
                     (6)
                  
                  
                     Eiropas meklēšanas portāls (ESP), kas izveidots ar Eiropas Parlamenta un Padomes Regulu (ES) 2019/817 (8) un Regulu (ES) 2019/818, ļaus paralēli meklēt datus, ko glabā ETIAS un citās attiecīgajās ES informācijas sistēmās.
                  
               
                     (7)
                  
                  
                     Būtu jāizveido tehniskā kārtība, kas ļautu ETIAS regulāri un automātiski pārbaudīt citās ES informācijas sistēmās, vai joprojām ir izpildīti Regulā (ES) 2018/1240 paredzētie nosacījumi par pieteikuma datņu saglabāšanu.
                  
               
                     (8)
                  
                  
                     Dalībvalstis jau vāc un apstrādā trešo valstu valstspiederīgo, kā definēts Regulā (ES) 2019/816, datus minētās regulas nolūkos. Ar šo regulu neuzliek dalībvalstīm nekādu pienākumu grozīt vai paplašināt trešo valstu valstspiederīgo, kā definēts Regulā (ES) 2019/816, to datu kategorijas, kas jau tiek vākti saskaņā ar minēto regulu. Lai ETIAS veiktu meklēšanu ECRIS-TCN, ECRIS-TCN datu ierakstā būtu jāpievieno tikai atzīmes, kuras norāda, ka trešo valstu valstspiederīgie, kā definēts Regulā (ES) 2019/816, ir notiesāti par teroristu nodarījumu vai jebkuru citu noziedzīgu nodarījumu, kas uzskaitīts Regulas (ES) 2018/1240 pielikumā, ja tas saskaņā ar valsts tiesību aktiem ir sodāms, piemērojot brīvības atņemšanu vai ar brīvības atņemšanu saistītu drošības līdzekli, kura maksimālais ilgums ir vismaz trīs gadi, un notiesāšanas dalībvalsts kodi.
                  
               
                     (9)
                  
                  
                     Saskaņā ar Regulu (ES) 2019/816 un nolūkā atbalstīt ETIAS mērķi sekmēt augstu drošības līmeni, nodrošinot pieteikuma iesniedzēju vispusīgu drošības riska novērtējumu pirms viņu ierašanās ārējās robežas šķērsošanas vietās, lai noteiktu, vai ir faktiskas norādes vai uz faktiskām norādēm balstīti pamatoti iemesli secināt, ka personas klātbūtne dalībvalstu teritorijā rada drošības risku, ETIAS vajadzētu spēt pārbaudīt, vai pastāv jebkāda atbilsme starp datiem ETIAS pieteikumu datnēs un datiem, kas tiek glabāti ECRIS-TCN, attiecībā uz to, kurām dalībvalstīm ir informācija par tiem trešo valstu valstspiederīgajiem, kā definēts Regulā (ES) 2019/816, kuri iepriekšējo 25 gadu laikā ir notiesāti par teroristu nodarījumu vai – iepriekšējo 15 gadu laikā – par jebkuru citu noziedzīgu nodarījumu, kas uzskaitīts Regulas (ES) 2018/1240 pielikumā, ja tas saskaņā ar valsts tiesību aktiem ir sodāms, piemērojot brīvības atņemšanu vai ar brīvības atņemšanu saistītu drošības līdzekli, kura maksimālais ilgums ir vismaz trīs gadi.
                  
               
                     (10)
                  
                  
                     Nosacījumi, tostarp attiecībā uz piekļuves tiesībām, saskaņā ar kuriem ETIAS centrālā vienība un ETIAS valsts vienības spēj aplūkot datus, kas tiek glabāti citās ES informācijas sistēmās ETIAS vajadzībām, būtu jānodrošina ar skaidriem un precīziem noteikumiem par ETIAS centrālās vienības un ETIAS valsts vienību piekļuvi datiem, kas tiek glabāti citās ES informācijas sistēmās, par meklējumu veidu un datu kategorijām, aprobežojoties ar to, kas ir absolūti nepieciešams minēto iestāžu pienākumu izpildei. Tāpat ETIAS pieteikuma datnēs glabātajiem datiem vajadzētu būt redzamiem tikai tām dalībvalstīm, kuras izmanto attiecīgās informācijas sistēmas saskaņā ar kārtību, kādā tās piedalās.
                  
               
                     (11)
                  
                  
                     Trāpījumam ECRIS-TCN pašam par sevi nebūtu jānozīmē, ka attiecīgais trešās valsts valstspiederīgais, kā definēts Regulā (ES) 2019/816, ir bijis notiesāts norādītajās dalībvalstīs. Tas, vai ir bijuši iepriekšēji notiesājoši spriedumi, būtu jāapstiprina, tikai pamatojoties uz informāciju, kas saņemta no attiecīgo dalībvalstu sodāmības reģistriem.
                  
               
                     (12)
                  
                  
                     Saskaņā ar Regulu (ES) 2018/1240 Eiropas Savienības Aģentūrai lielapjoma IT sistēmu darbības pārvaldībai brīvības, drošības un tiesiskuma telpā (eu-LISA), kas izveidota ar Eiropas Parlamenta un Padomes Regulu (ES) 2018/1726 (9), jābūt atbildīgai par ETIAS informācijas sistēmas projektēšanas un izstrādes posmu.
                  
               
                     (13)
                  
                  
                     Šī regula neskar Eiropas Parlamenta un Padomes Direktīvu 2004/38/EK (10).
                  
               
                     (14)
                  
                  
                     Saskaņā ar 1. un 2. pantu Protokolā Nr. 22 par Dānijas nostāju, kas pievienots Līgumam par Eiropas Savienību (LES) un Līgumam par Eiropas Savienības darbību, Dānija nepiedalās šīs regulas pieņemšanā un Dānijai šī regula nav saistoša un nav jāpiemēro.
                  
               
                     (15)
                  
                  
                     Saskaņā ar 3. pantu Protokolā Nr. 21 par Apvienotās Karalistes un Īrijas nostāju saistībā ar brīvības, drošības un tiesiskuma telpu, kas pievienots LES un LESD, Īrija var paziņot Padomes priekšsēdētājam par savu vēlmi piedalīties šīs regulas pieņemšanā un piemērošanā.
                  
               
                     (16)
                  
                  
                     Saskaņā ar 1. un 2. pantu un 4.a panta 1. punktu Protokolā Nr. 21 par Apvienotās Karalistes un Īrijas nostāju saistībā ar brīvības, drošības un tiesiskuma telpu, kas pievienots LES un LESD, un neskarot minētā protokola 4. pantu, Īrija nepiedalās šīs regulas pieņemšanā un šī regula tai nav saistoša un nav jāpiemēro.
                  
               
                     (17)
                  
                  
                     Tādēļ Regulas (ES) 2019/816 un (ES) 2019/818 būtu attiecīgi jāgroza.
                  
               
                     (18)
                  
                  
                     Ņemot vērā to, ka šīs regulas mērķus, proti, grozīt Regulas (ES) 2019/816 un (ES) 2019/818, lai ETIAS centrālo sistēmu savienotu ar citām ES informācijas sistēmām un Eiropola datiem un lai precizētu, kādi dati tiks nosūtīti starp minētajām ES informācijas sistēmām un Eiropola datiem, nevar pietiekami labi sasniegt atsevišķās dalībvalstīs, bet to mēroga un iedarbības dēļ tos var labāk sasniegt Savienības līmenī, Savienība var pieņemt pasākumus saskaņā ar Līguma par Eiropas Savienību 5. pantā noteikto subsidiaritātes principu. Saskaņā ar minētajā pantā noteikto proporcionalitātes principu šajā regulā paredz vienīgi tos pasākumus, kas ir vajadzīgi minēto mērķu sasniegšanai.
                  
               
                     (19)
                  
                  
                     Saskaņā ar Eiropas Parlamenta un Padomes Regulas (ES) 2018/1725 (11) 41. panta 2. punktu ir notikusi apspriešanās ar Eiropas Datu aizsardzības uzraudzītāju,
                  
               IR PIEŅĒMUŠI ŠO REGULU.
         
            1. pants
            Grozījumi Regulā (ES) 2019/816
            Regulu (ES) 2019/816 groza šādi:
            
                        1)
                     
                     
                        regulas 1. pantam pievieno šādu punktu:
                        
                                    “e)
                                 
                                 
                                    nosacījumus, saskaņā ar kuriem ECRIS-TCN iekļautos datus var izmantot ETIAS centrālā vienība, kas Eiropas Robežu un krasta apsardzes aģentūrā izveidota saskaņā ar Eiropas Parlamenta un Padomes Regulas (ES) 2018/1240 (*) 7. pantu, nolūkā atbalstīt ETIAS mērķi sekmēt augstu drošības līmeni, nodrošinot pieteikuma iesniedzēju vispusīgu drošības riska novērtējumu pirms viņu ierašanās ārējās robežas šķērsošanas vietās, lai noteiktu, vai ir faktiskas norādes vai uz faktiskām norādēm balstīti pamatoti iemesli secināt, ka personas klātbūtne dalībvalstu teritorijā rada drošības risku.
                                 
                              
                           (*)  Eiropas Parlamenta un Padomes Regula (ES) 2018/1240 (2018. gada 12. septembris), ar ko izveido Eiropas ceļošanas informācijas un atļauju sistēmu (ETIAS) un groza Regulas (ES) Nr. 1077/2011, (ES) Nr. 515/2014, (ES) 2016/399, (ES) 2016/1624 un (ES) 2017/2226 (OV L 236, 19.9.2018., 1. lpp.).”;"
                        
                     
                  
                        2)
                     
                     
                        regulas 2. pantu aizstāj ar šādu:
                        
                           “2. pants
                           Darbības joma
                           Šo regulu piemēro tādu trešo valstu valstspiederīgo identitātes informācijas apstrādei, attiecībā uz kuriem dalībvalstīs ir pieņemti notiesājoši spriedumi, nolūkā identificēt dalībvalstis, kur šādi notiesājoši spriedumi ir pieņemti. Izņemot 5. panta 1. punkta b) apakšpunkta ii) punktu, šīs regulas noteikumus, kas attiecas uz trešo valstu valstspiederīgajiem, piemēro arī Savienības pilsoņiem, kuriem ir arī trešās valsts valstspiederība un attiecībā uz kuriem ir pieņemti notiesājoši spriedumi dalībvalstīs.
                           Šī regula:
                           
                                       a)
                                    
                                    
                                       atbalsta VIS mērķi novērtēt, vai vīzas, ilgtermiņa vīzas vai uzturēšanās atļaujas pieteikuma iesniedzējs varētu apdraudēt sabiedrisko kārtību vai iekšējo drošību saskaņā ar Regulu (EK) Nr. 767/2008;
                                    
                                 
                                       b)
                                    
                                    
                                       atbalsta ETIAS mērķi sekmēt augstu drošības līmeni, saskaņā ar Regulu (ES) 2018/1240;
                                    
                                 
                                       c)
                                    
                                    
                                       atvieglo un palīdz veikt personu pareizu identifikāciju saskaņā ar šo regulu un Regulu (ES) 2019/818.”;
                                    
                                 
                     
                  
                        3)
                     
                     
                        regulas 3. panta 6. punktu aizstāj ar šādu:
                        
                                    “6)
                                 
                                 
                                    “kompetentās iestādes” ir centrālās iestādes, Eurojust, Eiropols, EPPO, VIS izraudzītās iestādes, kā minēts Regulas (EK) Nr. 767/2008 9.d pantā un 22.b panta 13. punktā, un ETIAS centrālā vienība, kuras ir kompetentas piekļūt ECRIS-TCN vai veikt meklēšanu tajā saskaņā ar šo regulu;”;
                                 
                              
                  
                        4)
                     
                     
                        regulas 5. pantu groza šādi:
                        
                                    a)
                                 
                                 
                                    panta 1. punktu groza šādi:
                                    
                                                i)
                                             
                                             
                                                a) apakšpunkta iii) punkta pirmo ievilkumu aizstāj ar šādu:
                                                
                                                            “–
                                                         
                                                         
                                                            identitātes numurs vai personas identifikācijas dokumentu, tostarp ceļošanas dokumentu, veids un numurs, kā arī izdevējiestādes nosaukums,”;
                                                         
                                                      
                                          
                                                ii)
                                             
                                             
                                                c) apakšpunktu aizstāj ar šādu:
                                                
                                                            “c)
                                                         
                                                         
                                                            atzīmi, kas Regulu (EK) Nr. 767/2008 un (ES) 2018/1240 vajadzībām norāda, ka attiecīgais trešās valsts valstspiederīgais iepriekšējo 25 gadu laikā ir notiesāts par teroristu nodarījumu vai – iepriekšējo 15 gadu laikā – par jebkuru citu noziedzīgu nodarījumu, kas uzskaitīts Regulas (ES) 2018/1240 pielikumā, ja tas saskaņā ar valsts tiesību aktiem ir sodāms, piemērojot brīvības atņemšanu vai ar brīvības atņemšanu saistītu drošības līdzekli, kura maksimālais ilgums ir vismaz trīs gadi, tostarp notiesāšanas dalībvalsts kodu.”;
                                                         
                                                      
                                          
                              
                                    b)
                                 
                                 
                                    panta 7. punktu aizstāj ar šādu:
                                    
                                       “7.   Šā panta 1. punkta c) apakšpunktā minētajām atzīmēm un notiesāšanas dalībvalstu kodiem piekļūst un tos meklē tikai:
                                       
                                                   a)
                                                
                                                
                                                   VIS centrālā sistēma, kā noteikts Regulas (EK) Nr. 767/2008 2.a panta 1. punkta b) apakšpunktā, lai veiktu pārbaudes saskaņā ar šīs regulas 7.a pantu saistībā ar Regulas (EK) Nr. 767/2008 9.a panta 4. punkta e) apakšpunktu vai 22.b panta 3. punkta e) apakšpunktu;
                                                
                                             
                                                   b)
                                                
                                                
                                                   
                                                      ETIAS centrālā sistēma, kā definēts Regulas (ES) 2018/1240 3. panta 1. punkta 25) apakšpunktā, lai veiktu pārbaudes saskaņā ar šīs regulas 7.b pantu saistībā ar Regulas (ES) 2018/1240 20. panta 2. punkta n) apakšpunktu, ja pēc minētās regulas 20. pantā, 24. panta 6. punkta c) apakšpunkta ii) punktā un 54. panta 1. punkta b) apakšpunktā paredzētajām automatizētajām pārbaudēm ir uzrādīti trāpījumi.
                                                
                                             Neskarot šā punkta pirmo daļu, atzīmes un notiesāšanas dalībvalsts kods, kas minēti 1. punkta c) apakšpunktā, nav redzami nevienai citai iestādei kā vien notiesāšanas dalībvalsts centrālajai iestādei, kas izveidojusi ierakstu ar datu atzīmi.”;
                                    
                                 
                              
                  
                        5)
                     
                     
                        regulas 7. panta 7. punktu aizstāj ar šādu:
                        
                           “7.   Trāpījuma gadījumā centrālā sistēma vai CIR automātiski sniedz kompetentajai iestādei informāciju par dalībvalstīm, kuru rīcībā ir sodāmības reģistra informācija par trešās valsts valstspiederīgo, kā arī attiecīgos 5. panta 1. punktā minētos atsauces numurus un jebkādu atbilstošu identitātes informāciju. Šādu identitātes informāciju izmanto tikai, lai pārbaudītu attiecīgā trešās valsts valstspiederīgā identitāti. Rezultātu, kas iegūts, veicot meklēšanu centrālajā sistēmā, izmanto vienīgi, lai:
                           
                                       a)
                                    
                                    
                                       iesniegtu lūgumu saskaņā ar Pamatlēmuma 2009/315/TI 6. pantu;
                                    
                                 
                                       b)
                                    
                                    
                                       iesniegtu lūgumu, kā minēts šīs regulas 17. panta 3. punktā;
                                    
                                 
                                       c)
                                    
                                    
                                       atbalstītu VIS mērķi novērtēt, vai vīzas, ilgtermiņa vīzas vai uzturēšanās atļaujas pieteikuma iesniedzējs varētu apdraudēt sabiedrisko kārtību vai iekšējo drošību, saskaņā ar Regulu (EK) Nr. 767/2008; vai
                                    
                                 
                                       d)
                                    
                                    
                                       atbalstītu ETIAS mērķi sekmēt augstu drošības līmeni, saskaņā ar Regulu (ES) 2018/1240.”;
                                    
                                 
                     
                  
                        6)
                     
                     
                        iekļauj šādu pantu:
                        
                           “7.b pants
                           
                              ECRIS-TCN izmantošana ETIAS pārbaudēs
                           
                              1.   Lai veiktu saskaņā ar Regulu (ES) 2018/1240 uzticētos uzdevumus, ETIAS centrālajai vienībai ir tiesības piekļūt ECRIS-TCN datiem un veikt meklēšanu tajos. Tomēr saskaņā ar minētās regulas 11. panta 8. punktu ETIAS centrālajai vienībai ir tiesības piekļūt tikai tiem datu ierakstiem, kuriem ir pievienota atzīme, ievērojot šīs regulas 5. panta 1. punkta c) apakšpunktu.
                              Pirmajā daļā minētos datus vienīgi pārbaudes nolūkā var izmantot:
                              
                                          a)
                                       
                                       
                                          
                                             ETIAS centrālā vienība saskaņā ar Regulas (ES) 2018/1240 22. pantu; vai
                                       
                                    
                                          b)
                                       
                                       
                                          
                                             ETIAS valsts vienības saskaņā ar Regulas (ES) 2018/1240 25.a panta 2. punktu, lai aplūkotu valstu sodāmības reģistrus; valstu sodāmības reģistri tiek aplūkoti pirms minētās regulas 26. pantā paredzētajiem novērtējumiem un lēmumiem un attiecīgā gadījumā pirms novērtējumiem un atzinumiem, ievērojot minētās regulas 28. pantu.
                                       
                                    
                           
                              2.   CIR ir savienots ar ESP, lai būtu iespējams veikt automatizētas pārbaudes, ievērojot Regulas (ES) 2018/1240 20. pantu, 24. panta 6. punkta c) apakšpunkta ii) punktu un 54. panta 1. punkta b) apakšpunktu.
                           
                           
                              3.   Neskarot Regulas (ES) 2018/1240 24. pantu, automatizētas pārbaudes, ievērojot minētās regulas 20. pantu, 24. panta 6. punkta c) apakšpunkta ii) punktu un 54. panta 1. punkta b) apakšpunktu, ļauj veikt minētās regulas 22. un 26. pantā paredzētās turpmākās pārbaudes.
                              Lai veiktu pārbaudes, kas minētas Regulas (ES) 2018/1240 20. panta 2. punkta n) apakšpunktā, ETIAS centrālā sistēma izmanto ESP, lai salīdzinātu ETIAS datus ar ECRIS-TCN datiem, kuriem pievienota atzīme, ievērojot šīs regulas 5. panta 1. punkta c) apakšpunktu un Regulas (ES) 2018/1240 11. panta 8. punktu, izmantojot datus, kas uzskaitīti šīs regulas II pielikumā iekļautajā atbilsmju tabulā.”;
                           
                        
                     
                  
                        7)
                     
                     
                        regulas 8. panta 3. punktu aizstāj ar šādu:
                        
                           “3.   Atzīmes, kas minētas 5. panta 1. punkta c) apakšpunktā, automātiski dzēš pēc šā panta 1. punktā minētā saglabāšanas laikposma beigām vai 25 gadus pēc atzīmes izveidošanas attiecībā uz notiesājošiem spriedumiem par teroristu nodarījumiem vai 15 gadus pēc atzīmes izveidošanas attiecībā uz notiesājošiem spriedumiem par citiem noziedzīgiem nodarījumiem, atkarībā no tā, kas notiek agrāk.”;
                        
                     
                  
                        8)
                     
                     
                        regulas 24. panta 1. punktu aizstāj ar šādu:
                        
                           “1.   Centrālajā sistēmā un CIR ievadītos datus apstrādā vienīgi, lai:
                           
                                       a)
                                    
                                    
                                       identificētu dalībvalstis, kuru rīcībā ir sodāmības reģistru informācija par trešo valstu valstspiederīgajiem;
                                    
                                 
                                       b)
                                    
                                    
                                       atbalstītu VIS mērķi novērtēt saskaņā ar Regulu (EK) Nr. 767/2008, vai vīzas, ilgtermiņa vīzas vai uzturēšanās atļaujas pieteikuma iesniedzējs varētu apdraudēt sabiedrisko kārtību vai iekšējo drošību; vai
                                    
                                 
                                       c)
                                    
                                    
                                       atbalstītu ETIAS mērķi sekmēt augstu drošības līmeni saskaņā ar Regulu (ES) 2018/1240.
                                    
                                 
                              CIR ievadītos datus arī apstrādā saskaņā ar Regulu (ES) 2019/818, lai atbilstīgi šai regulai atvieglotu ECRIS-TCN reģistrēto personu pareizu identifikāciju un palīdzētu to veikt.”;
                        
                     
                  
                        9)
                     
                     
                        iekļauj šādu pantu:
                        
                           “31.b pants
                           Reģistra ierakstu glabāšana sadarbspējas nodrošināšanai ar ETIAS
                           
                           Attiecībā uz šīs regulas 7.b pantā minētajām aplūkošanām par katru ECRIS-TCN datu apstrādes darbību, kas veikta CIR un ETIAS, glabā reģistra ierakstu saskaņā ar Regulas (ES) 2018/1240 69. pantu.”;
                        
                     
                  
                        10)
                     
                     
                        regulas 32. panta 3. punkta otro daļu aizstāj ar šādu:
                        “Katru mēnesi eu-LISA iesniedz Komisijai statistikas datus attiecībā uz tādas informācijas reģistrēšanu, glabāšanu un apmaiņu, kas iegūta no sodāmības reģistriem, izmantojot ECRIS-TCN un ECRIS ieteicamo īstenošanas programmatūru, tostarp statistikas datus par datu ierakstiem, kuros iekļauta atzīme, kas minēta 5. panta 1. punkta c) apakšpunktā. eu-LISA nodrošina, ka nav iespējams identificēt personas, balstoties uz minētajiem statistikas datiem. Pēc Komisijas pieprasījuma eu-LISA sniedz tai statistikas datus par konkrētiem aspektiem, kas saistīti ar šīs regulas īstenošanu.”;
                     
                  
                        11)
                     
                     
                        pievieno šādu pielikumu:
                        
                           
                              “II PIELIKUMS
                              Atbilsmju tabula
                              
                                          Regulas (ES) 2018/1240 17. panta 2. punktā minētie dati, ko nosūta ETIAS centrālā sistēma
                                       
                                       
                                          Atbilstošie ECRIS-TCN dati, kuri minēti šīs regulas 5. panta 1. punktā un kuri ir jāsalīdzina ar datiem ETIAS
                                          
                                       
                                    
                                          uzvārds
                                       
                                       
                                          uzvārds
                                       
                                    
                                          uzvārds piedzimstot
                                       
                                       
                                          iepriekšējie vārdi
                                       
                                    
                                          vārds(-i)
                                       
                                       
                                          vārdi
                                       
                                    
                                          citi vārdi (pieņemtais vārds(-i), skatuves vārds(-i), izmantotais vārds(-i))
                                       
                                       
                                          Pseidonīmi vai pieņemtie vārdi
                                       
                                    
                                          dzimšanas datums
                                       
                                       
                                          dzimšanas datums
                                       
                                    
                                          dzimšanas vieta
                                       
                                       
                                          dzimšanas vieta (pilsēta un valsts);
                                       
                                    
                                          dzimšanas valsts
                                       
                                       
                                          dzimšanas vieta (pilsēta un valsts);
                                       
                                    
                                          dzimums
                                       
                                       
                                          dzimums
                                       
                                    
                                          pašreizējā valstspiederība
                                       
                                       
                                          valstspiederība vai valstspiederības
                                       
                                    
                                          citas valstspiederības (ja tādas ir)
                                       
                                       
                                          valstspiederība vai valstspiederības
                                       
                                    
                                          ceļošanas dokumenta veids
                                       
                                       
                                          personas ceļošanas dokumenta veids
                                       
                                    
                                          ceļošanas dokumenta numurs
                                       
                                       
                                          personas ceļošanas dokumenta numurs
                                       
                                    
                                          ceļošanas dokumenta izdošanas valsts
                                       
                                       
                                          izdevējas iestādes nosaukums
                                       
                                    
                        
                     
                  
         
            2. pants
            Grozījumi Regulā (ES) 2019/818
            Regulu (ES) 2019/818 groza šādi:
            
                        1)
                     
                     
                        regulas 18. pantā iekļauj šādu punktu:
                        
                           “1.b   Regulas (ES) 2018/1240 20. panta vajadzībām CIR, loģiski nodalītus no šā panta 1. punktā minētajiem datiem, glabā arī datus, kas minēti Regulas (ES) 2019/816 5. panta 1. punkta c) apakšpunktā. Regulas (ES) 2019/816 5. panta 1. punkta c) apakšpunktā minētajiem datiem var piekļūt tikai minētās regulas 5. panta 7. punktā norādītajā veidā.”;
                        
                     
                  
                        2)
                     
                     
                        regulas 68. pantā iekļauj šādu punktu:
                        
                           “1.b   Neskarot šā panta 1. punktu, ESP sāk darbību vienīgi automatizētu pārbaužu vajadzībām, ievērojot Regulas (ES) 2018/1240 20. pantu, 23. pantu, 24. panta 6. punkta c) apakšpunkta ii) punktu, 41. pantu un 54. panta 1. punkta b) apakšpunktu, tiklīdz ir izpildīti nosacījumi, kas izklāstīti minētās Regulas 88. pantā.”
                        
                     
                  
         
            3. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            
         
         
            Šī regula uzliek saistības kopumā un ir tieši piemērojama dalībvalstīs saskaņā ar Līgumiem.
            Strasbūrā, 2021. gada 7. jūlijā
            
               
                  Eiropas Parlamenta vārdā –
               
               
                  priekšsēdētājs
               
               D. M. SASSOLI
            
            
               
                  Padomes vārdā –
               
               
                  priekšsēdētājs
               
               A. LOGAR
            
         
         
            (1)  Eiropas Parlamenta 2021. gada 8. jūnija nostāja (Oficiālajā Vēstnesī vēl nav publicēta) un Padomes 2021. gada 28. jūnija lēmums.
         
            (2)  Eiropas Parlamenta un Padomes Regula (ES) 2018/1240 (2018. gada 12. septembris), ar ko izveido Eiropas ceļošanas informācijas un atļauju sistēmu (ETIAS) un groza Regulas (ES) Nr. 1077/2011, (ES) Nr. 515/2014, (ES) 2016/399, (ES) 2016/1624 un (ES) 2017/2226 (OV L 236, 19.9.2018., 1. lpp.).
         
            (3)  Eiropas Parlamenta un Padomes Regula (ES) 2021/1150 (2021. gada 7. jūlijs), ar ko attiecībā uz nosacījumu izveidi piekļuvei citām ES informācijas sistēmām Eiropas ceļošanas informācijas un atļauju sistēmas vajadzībām groza Regulas (ES) 2018/1862 un (ES) 2019/818 (skatīt šā Oficiālā Vēstneša 1. lpp.).
         
            (4)  Eiropas Parlamenta un Padomes Regula (ES) 2021/1152 (2021. gada 7. jūlijs), ar ko attiecībā uz nosacījumu noteikšanu piekļuvei citām ES informācijas sistēmām Eiropas ceļošanas informācijas un atļauju sistēmas vajadzībām groza Regulas(EK) Nr. 767/2008, (ES) 2017/2226, (ES) 2018/1240, (ES) 2018/1860, (ES) 2018/1861 un (ES) 2019/817 (skatīt šā Oficiālā Vēstneša 15. lpp.).
         
            (5)  Eiropas Parlamenta un Padomes Regula (ES) 2019/816 (2019. gada 17. aprīlis), ar ko Eiropas Sodāmības reģistru informācijas sistēmas papildināšanai un atbalstam izveido centralizētu sistēmu (ECRIS-TCN) tādu dalībvalstu identificēšanai, kurām ir informācija par notiesājošiem spriedumiem par trešo valstu valstspiederīgajiem un bezvalstniekiem, un ar ko groza Regulu (ES) 2018/1726 (OV L 135, 22.5.2019., 1. lpp.).
         
            (6)  Eiropas Parlamenta un Padomes Regula (ES) 2019/818 (2019. gada 20. maijs), ar ko izveido satvaru ES informācijas sistēmu sadarbspējai policijas un tiesu iestāžu sadarbības, patvēruma un migrācijas jomā un groza Regulas (ES) 2018/1726, (ES) 2018/1862 un (ES) 2019/816 (OV L 135, 22.5.2019., 85. lpp.).
         
            (7)  Eiropas Parlamenta un Padomes Regula (ES) Nr. 603/2013 (2013. gada 26. jūnijs) par pirkstu nospiedumu salīdzināšanas sistēmas Eurodac izveidi, lai efektīvi piemērotu Regulu (ES) Nr. 604/2013, ar ko paredz kritērijus un mehānismus, lai noteiktu dalībvalsti, kura ir atbildīga par trešās valsts valstspiederīgā vai bezvalstnieka starptautiskās aizsardzības pieteikuma izskatīšanu, kas iesniegts kādā no dalībvalstīm, un par dalībvalstu tiesībaizsardzības iestāžu un Eiropola pieprasījumiem veikt salīdzināšanu ar Eurodac datiem tiesībaizsardzības nolūkos, un ar kuru groza Regulu (ES) Nr. 1077/2011, ar ko izveido Eiropas Aģentūru lielapjoma IT sistēmu darbības pārvaldībai brīvības, drošības un tiesiskuma telpā (OV L 180, 29.6.2013., 1. lpp.).
         
            (8)  Eiropas Parlamenta un Padomes Regula (ES) 2019/817 (2019. gada 20. maijs), ar ko izveido satvaru ES informācijas sistēmu sadarbspējai robežu un vīzu jomā un groza Eiropas Parlamenta un Padomes Regulas (EK) Nr. 767/2008, (ES) 2016/399, (ES) 2017/2226, (ES) 2018/1240, (ES) 2018/1726 un (ES) 2018/1861 un Padomes Lēmumus 2004/512/EK un 2008/633/TI (OV L 135, 22.5.2019., 27. lpp.).
         
            (9)  Eiropas Parlamenta un Padomes Regula (ES) 2018/1726 (2018. gada 14. novembris) par Eiropas Savienības Aģentūru lielapjoma IT sistēmu darbības pārvaldībai brīvības, drošības un tiesiskuma telpā (eu-LISA) un ar ko groza Regulu (EK) Nr. 1987/2006 un Padomes Lēmumu 2007/533/TI un atceļ Regulu (ES) Nr. 1077/2011 (OV L 295, 21.11.2018., 99. lpp.).
         
            (10)  Eiropas Parlamenta un Padomes Direktīva 2004/38/EK (2004. gada 29. aprīlis) par Savienības pilsoņu un viņu ģimenes locekļu tiesībām brīvi pārvietoties un uzturēties dalībvalstu teritorijā, ar ko groza Regulu (EEK) Nr. 1612/68 un atceļ Direktīvas 64/221/EEK, 68/360/EEK, 72/194/EEK, 73/148/EEK, 75/34/EEK, 75/35/EEK, 90/364/EEK, 90/365/EEK un 93/96/EEK (OV L 158, 30.4.2004., 77. lpp.).
         
            (11)  Eiropas Parlamenta un Padomes Regula (ES) 2018/1725 (2018. gada 23. oktobris) par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (OV L 295, 21.11.2018., 39. lpp.).